ועדת הכלכלה, כנסת 16, פרוטוקול מספר 596, 2006-03-05 12:00

אמנון כהן: שלום לכולם, אני פותח את ישיבת הוועדה.

אמנון כהן: על הפרק מספר נושאים.

אמנון כהן: נדון תחילה בנושא: שירות 144 של חברת בזק לאיתור מספרי טלפון.

דוד מזרחי: מה שאין בשירות האינטרנט שלכם - הלקוחות עדיין לא מעודכנים בכך שאם הם רוצים לחפש, וזה הותקן - - - לכן התבקשתם באחד הדיונים לתקן.

דוד מזרחי: ניתנה הבטחה שזה יטופל.

דוד מזרחי: מאז עברו חודשיים, ובדקתי - הנושא לא תוקן.

דוד מזרחי: לגבי האתר: הצענו למשרד התקשורת, גם בשימוע האחרון, להחליף את המדריך הישן באתר אינטרנט.

דוד מזרחי: כרגע אנחנו מחויבים בהפעלת מוקד.

דוד מזרחי: מוקד 144 הוא מוקד המעניק מידע ביחס לכל חברות הסלולר, למעט מירס.

דוד מזרחי: בנוסף, הצענו לוותר על מדריך הטלפון, ובמקום זה להפעיל אתר אינטרנט מעודכן, חדשני ומשוכלל.

אמנון כהן: לא לכל אזרחי מדינת ישראל יש אינטרנט.

דוד מזרחי: להרבה יותר אנשים יש גישה לאינטרנט.

דוד מזרחי: אנחנו מחוייבים גם במדריך וגם במוקד.

דוד מזרחי: אם מחליטים להחליף את החובה של המדריך--

אמנון כהן: זה יהיה בנוסף.

אמנון כהן: עלות של אתר כזה היא מיליונים.

אמנון כהן: צריך להחליט מה עדיף.

חיים גרון: אני מציג כעת את המצב הנוכחי ואת הפתרון שמתגבש במשרד התקשורת.

חיים גרון: המצב הקיים הוא שיש מדריכי טלפון, אותם בזק מחלקת בחינם לכל האוכלוסיה.

חיים גרון: זה מעודכן אחת לשנה בחינם.

אמנון כהן: למה שלא יחלקו עם הספר דיסק, שכולל את כל המידע באופן ממוחשב?

חיים גרון: מיד נגיע לכך.

חיים גרון: יש גם מודיעין טלפוני, על פי תקנה - - -

אמנון כהן: אם רוצים להוריד את התעריף.

חיים גרון: זה מפעיל מפוקח.

חיים גרון: מפעילים סלולריים – בנפרד לכל חברה.

חיים גרון: אתה יכול לדעת רק על הלקוחות שלו.

חיים גרון: באינטרט – בחלקם, על פי החלטה עצמית.

חיים גרון: לפחות שלושת חברות הסלולר הגדולות – פרטנר, סלקום ופלאפון הגיעו להסכם מסחרי עם בזק, ובזק מספקת באותו מחיר מפוקח את המודיעין למספרי הטלפון שלהם.

חיים גרון: מפעלי מפ"א החדשים (מפעילים ארציים) מחויבים למודיעין טלפוני או מדריך טלפוני, בתוך שלוש שנים מרגע קבלת הרישיון.

חיים גרון: באינטרנט – זה המצב הקיים.

חיים גרון: הוט קיבלו לפני כשנה וחצי--

קריאה: בנובמבר 2003.

קריאה: השקנו שירות מודיעין באתר האינטרנט, שמתעדכן מדי יום.

קריאה: זה פתוח לכל הציבור, בחינם.

דוד טל: הרישיון--

קריאה: לטלפוניה.

אמנון כהן: עד סוף השנה?

קריאה: המחויבות על פי הרישיון היא משלוש שנים לאחר קבלת הרישיון, או כשנגיע ל-200 אלף מנוים, לפי המאוחר.

אמנון כהן: כמה מנויים?

קריאה: כ-80 אלף.

חיים גרון: עשינו סקר באמצעות לשכת הפרסום הממשלתית במגזר היהודי והערבי, ואלה עיקרי הסקר: היו שמועות לפיהן לא משתמשים יותר במדריכי הטלפון, אבל מסתבר שבמגזר היהודי 30% עושים בהם שימוש.

חיים גרון: לגבי אתר האינטרנט של חברת בזק – אלה המספרים.

חיים גרון: באינטרנט הסלולרי – אותם מספרים שהחברות היו מחויבות להם.

חיים גרון: אפשר לראות את המספרים.

חיים גרון: כל זה בהשוואה לשימוש הכללי באינטרנט: 64% במגזר היהודי הם בעלי חיבור לאינטרנט.

חיים גרון: 90% לא השתמשו מעולם במוקדי חברות הסלולר.

חיים גרון: על פי הסקר, רוב הציבור לא מכיר את מוקדי המודיעין שלהן.

אמנון כהן: הם דואגים לכך שלא יכירו.

אבי בלשניקוב: נכון.

חיים גרון: הפתרון שמתגבש אצלנו:

חיים גרון: חברת בזק: מדריך הטלפון ימשיך להינתן בחינם.

אבי בלשניקוב: הפתרון המתגבש יפורסם בתום הישיבה כאן, לאחר שנשמע גם את חברי הכנסת.

חיים גרון: מדריך הטלפון יישאר: ציבור רחב מאוד עדיין נזקק לו ועושה בו שימוש.

חיים גרון: אנחנו נאכוף שאתר האינטרנט יהיה אתר מאוחד לכל החברות – הטלפוניה הנייחת, 012, טלקום, ברק, כל מי שיקבל רישיון טלפונים פנים-ארצי וכל חברות הסלולר.

חיים גרון: אתר אינטרנט אחד, מעודכן ומאוחד.

חיים גרון: זה יהיה בחינם, על פי הוראה ברישיון.

אמנון כהן: האם זה יתעדכן כל הזמן?

חיים גרון: - - -

אמנון כהן: כבר היו שימועים.

אמנון כהן: אתה מתגלגל עם זה חצי שנה.

חיים גרון: זה הפתרון הסופי.

חיים גרון: למרות שזה ביטוי שאסור להשתמש בו בישראל.

חיים גרון: נעמיד אותו לשימוע קצר.

נגה רובינשטיין: היה שימוע כללי ועכשיו יתקיים שימוע פרטני.

נגה רובינשטיין: רשות מינהלית פועלת בדרך של שימוע.

לאה ורון: ב-22 בנובמבר, כותב המנכ"ל: "...

לאה ורון: שימוע בנושא לאיתור מספרי טלפון".

לאה ורון: על מה בכוונת

לאה ורון: כם לערוך שימוע עתה?

נגה רובינשטיין: על הצגה של פתרון מסוים, ספציפי.

אמנון כהן: אני הבנתי שהשימוע נעשה כבר.

לאה ורון: הכוונה שלכם היא לעשות שימוע על הפתרון שהתגבש?

אמנון כהן: אבל כבר שמעתם אותם.

דוד טל: דנו בנושא הזה, ונאמר לנו שייעשה שימוע כדי להגיע לפתרון.

דוד טל: אבל לא הבנתי את דברי המנכ"ל עכשיו, על כך שהוא ישמע דעות במהלך הישיבה.

חיים גרון: שירותים בתשלום: טלפוני (144), SMS – אם החברות רוצות להרחיב, זה יתבצע על פי שיקוליהן ובתעריף סביר.

אמנון כהן: מלבד אתר האינטרנט, רצינו מרכזיה טלפונית למי שרוצה להתעדכן במספר טלפון.

אמנון כהן: אם אני רוצה את מספר הטלפון של חבר הכנסת טל, איך אני מתעדכן?

חיים גרון: מיד נגיע לכך.

חיים גרון: כל זה מתייחס אך ורק לחברת בזק.

חיים גרון: ביחס לכל המפעלים האחרים (סלולרי ומפעילים אחרים): על פי הרישיון הקיים, לכל חברה סלולרית יש את מספר הטלפון שלה.

חיים גרון: אולי זה לא הכי נוח, אבל בממוצע, בשתי שיחות טלפון, אתה מגיע.

נגה רובינשטיין: זה בחינם.

חיים גרון: בירור בתשלום – מוקד טלפוני מאוחד.

חיים גרון: שירות טלפוני מאוחד לכל חברות הסלולר ולכל החברות הנייחות.

חיים גרון: כמובן, במחיר סביר.

אמנון כהן: לא הבנתי את הנקודה הזאת.

חיים גרון: בכוונתנו לדרוש מהחברות להקים מוקד טלפוני אחד, מאוחד, לכל ספקי הטלפוניה בישראל, כאשר המחיר של הבירור הוא מחיר סביר.

דוד טל: מה פירוש "מחיר סביר"?

חיים גרון: יש הוראת חוק סעיף 17, לפיה על כל שירות אפשר לגבות מחיר סביר.

חיים גרון: השאלה מהו "סביר" היא שאלה פרשנית.

אמנון כהן: זו מרכזיה לבזק ביחד?

חיים גרון: גם בזק, כולם.

חיים גרון: לא יהיה מצב שבו תצטרך לחפש אצל מספר חברות.

אמנון כהן: ואם יגידו לי שזה יעלה 10 ש"ח?

חיים גרון: אם המשרד יחשוב שהמחיר לא סביר, הוא יתערב בו.

דוד טל: זה נראה לך סביר?

דוד טל: זה נראה לי שרירותי.

חיים גרון: אני מעדיף שלא להתייחס לכך באופן ישיר.

דוד טל: אם אתה מעדיף שלא, שהמנכ"ל יענה.

דוד טל: אתה נמצא כאן כדי לתת תשובות.

חיים גרון: לא לגבי שאלת 12 השניות.

דוד טל: אני רוצה להבין מה זה סביר.

דוד טל: מי יקבע?

אבי בלשניקוב: מר גרון, יש לך היתר לומר את מה שאתה מאמין שהוא מקצועי.

חיים גרון: עדיין יש לנו חלוקת עבודה בתוך המשרד.

חיים גרון: בנושאים של כלכלה ומחירים, נמצא כאן ד"ר אסף כהן, סמנכ"ל הכלכלה של המשרד, והוא יכול לענות.

אסף כהן: מחיר לא מופרז.

דוד טל: כמה שעולה לו, פלוס רווח מתחים מינימלי.

אמנון כהן: זה צריך להיות שרות.

דוד טל: ראיתי כמה הם מתאמצים לגבי השירות שהם רוצים לתת.

דוד טל: כלומר, הם רוצים לתת לנו את השירות, לפתור לנו בעיות.

דוד טל: זה אינטרס עסקי של החברות עצמן.

דוד טל: עלות שלהן ועוד משהו, כדי שלא יפסידו.

אסף כהן: זאת הכוונה.

אסף כהן: ה"משהו" הזה – סביר.

אסף כהן: מדובר בדרך כלל בתעריפים של עלות בתוספת רווח סביר.

דוד טל: יש להדגיש בכל חקיקה, שהם יקבלו עלות בלבד, ולא יותר.

אמנון כהן: רמת הצריכה הגיעה ליותר מ-100%, ויש לנו פלאפונים מהמובילים בעולם.

אמנון כהן: לכן, במתח הרווחים הזה, האם אי אפשר שהשירות הזה יינתן בחינם?

קריאה: למה ד"ר כהן מדבר על רווח סביר?

אסף כהן: לחברות מגיע גם להרוויח, למרות שאני לא מאמין שאני אומר את זה.

אסף כהן: צריך לדאוג לכך שהרווח יהיה סביר.

אסף כהן: כשיש מקרים שאינם תחרותיים, הרגולטור צריך לדאוג לכך שהרווח יהיה לא יותר מסביר.

אסף כהן: אפשר לבוא ולבקש מהחברות שירות בעלות בלבד, ואפשר לתת שירות בחינם, אם חושבים שזה נכון.

דוד טל: ברישיון אתם מחייבים.

אסף כהן: תהיה אלטרנטיבה לצרכנים לקבל שירות בחינם, אבל זאת - - - מי שרוצה, ישלם מחיר סביר – לא גבוה מדיי.

אסף כהן: לכן צריך לראות איך העסק הזה עובד, לראות מהו התעריף שייגבה שם.

אסף כהן: יש היום תעריף מפוקח של 144 של בזק, והרבה מאוד מהציבור משתמשים בשירות הזה.

אמנון כהן: למרות שהוא יקר מאוד.

אסף כהן: 1.80 ש"ח.

אסף כהן: מרבית הפניות הן למספרים שכן מופיעים בספרי טלפונים.

אסף כהן: לכן צריך לחכות ולראות איך העסק עובד.

אסף כהן: אם הם יקבעו מחיר לא סביר - ואני מניח שהם לא יקבעו דבר כזה - נתערב.

אסף כהן: יכול להיות שתהיה תחרות בתחום הזה.

דוד טל: יש מקרים בהם לא כדאי לחברה לתת שירות מסוים, גם אם הוא בתשלום.

דוד טל: החברה מעדיפה שאחרים יתנו, ולא רוצה להתעסק בזה.

דוד טל: במקרים כאלה אנחנו צריכים להתערב, לדעתי, כי הם רוצים להוריד את זה כיוון שזה לא רווחי.

אמנון כהן: לחברת הסלולר יש מספרי מודיעין משלהן, אבל אף אחד לא יודע על כך.

אמנון כהן: יש כאן שירות חינם כביכול, אבל דואגים שזה לא יגיע לידיעת הציבור.

חיים גרון: באותה דרך שציינו, כל אמצעי מעבר לאמצעי החובה, אם חברה רוצה בדרך של SMS או מודיעין, כפי שזה נעשה היום, על פי החלטה עצמית – לא נתערב בכך.

חיים גרון: אגב, חבר הכנסת טל: העובדה היא ששלושת המפעילים הגדולים התקשרו בהסכמים מסחריים עם בזק, והיא מספקת עבורם מודיעין למספרי טלפון סלולריים.

חיים גרון: אתה מבקש מספר טלפון סלולרי, ואם הוא לא חסוי אתה מקבל אותו.

חיים גרון: אף אחד לא התערב להם.

חיים גרון: יש להם אינטרס שאנשים יתקשרו.

חיים גרון: ברצוני לציין שתי נקודות שלא היו בשקף:

חיים גרון: אנחנו נוודא ונדאג ברישיונות שהמידע באינטרנט יהיה מטויב ובאותה רמת עדכון הקיימת במאגרי המידע הפנימיים של החברות.

חיים גרון: לא יהיה מצב שבו מאגר המידע באינטרנט מעודכן לפני שנים.

אבי בלשניקוב: ארבע שנים במקרה הטוב.

חיים גרון: היו פניות ממספר חברות ביחס להפעלת שירות מודיעין מאוחד כללי לכל החברות, על בסיס מסחרי.

חיים גרון: זאת שאלה שאנחנו עדיין שוקלים.

אמנון כהן: האם השירות יופעל על ידי אחת החברות, או באמצעות גוף מסחרי נפרד?

חיים גרון: אם זה נעשה, אין בעיה ואין צורך להתערב בכך.

חיים גרון: אם יש חברות תקשורת שמסרבות לאפשר גישה, ייתכן שנשקול את הצורך ואת האפשרות להתערב.

אמנון כהן: איפה הנקודה הזאת עומדת?

חיים גרון: בבחינה פנימית אצלנו לגבי הסיטואציה שבה חברות יסרבו לאפשר גישה לבסיס הנתונים שלהן, משיקולי של סודיות מסחרית.

אמנון כהן: האם זה נוגע לתיקון שאתה רוצה לעשות?

אבי בלשניקוב: לא, זה לא קשור.

חיים גרון: זה מחוץ למסגרת.

אמנון כהן: בנוגע לדיסק, האם לאחר שתוקם מרכזיה יש בעיה להוציא דיסק למי שירצה להשתמש?

חיים גרון: אני מציע שהיועצת המשפטית של המשרד תביע את עמדתה.

נגה רובינשטיין: העברת דיסק עם כל האינפורמציה היא צעד לא פשוט, זאת משום שאתה מעביר מידע שלאו דווקא נדרש למי שמקבל את הדיסק.

אמנון כהן: ספר הטלפונים מפורסם.

נגה רובינשטיין: הדיסק יעבור לכולם.

אמנון כהן: גם מדריך הטלפונים מגיע לכולם.

נגה רובינשטיין: הדיסק מאפשר נגישות למספר בלתי מוגבל של אנשים, ומאפשר סריקה וסינון של שמות בהיקפים הרבה יותר גדולים.

נגה רובינשטיין: מנגד, אנחנו צריכים לשקול האם באמת יש כאן צורך אמיתי.

נגה רובינשטיין: כאשר אדם מחפש מספר טלפון מסוים, הוא יכול לעיין בספר הטלפונים או לבצע שאילתה מדויקת.

נגה רובינשטיין: הוא יודע את מי הוא מחפש, ובהתאם לכך הוא פונה ומבקש.

נגה רובינשטיין: כשאתה מעביר דיסק, המשמעות היא אחרת לגמרי: הפרטיות נפגעת בצורה משמעותית.

דוד טל: למה אתם לא מתרגשים מהשימוש במידע של כרטיסי אשראי?

דוד טל: כאשר אני מגיע לאזור של מסעדה ספציפית, אני מקבל SMS: דוד טל, מסעדה איטלקית.

דוד טל: ..

נגה רובינשטיין: כשאהיה היועץ המשפטי של משרד התמ"ת, אדע את התשובה.

זאב פרידמן: בנוגע לשיחות ההמשך – לחיצה על הכוכבית - - - ולא שהוא פתאום יצמח ויתפח.

אמנון כהן: יש הבדל?

זאב פרידמן: בוודאי.

זאב פרידמן: לאחרונה דובר על מקרה של התקשרות של 8 פעימות.

זאב פרידמן: זה מידע שאני לא יודע את מקורו.

דוד מזרחי: 52 אגורות, כולל מע"מ.

אמנון כהן: הנושא הזה מתגלגל בוועדה מחודש יולי.

אמנון כהן: אני לא רוצה להוציא את הפרוטוקולים.

אמנון כהן: התחייבת: חודש, חודשיים, אחרי החגים ולפני החגים.

אמנון כהן: אני רוצה לקבל ממך תשובות ברורות, כך שנצא מכאן עם החלטה בנושא מרכזיה 144 של כל החברות הסלולריות, כולל בזק ניידים ונייחים.

אמנון כהן: תחליטו אתם מי ייתן את השירות הזה – גוף חיצוני או אחת החברות.

אמנון כהן: המטרה היא להגיע לעלות מסוימת, סמלית, שתכסה את ההוצאה של הנושא הזה, בלי רווחים.

אמנון כהן: לכן אנחנו רוצים לשמוע היום איפה זה עומד.

אמנון כהן: עשית עבודה נהדרת.

אמנון כהן: יש לי התכתבויות אתך, ועשיתם עבודה ברוכה.

אמנון כהן: זה נראה דבר פשוט, אבל זה סבוך גם מבחינה משפטית.

אמנון כהן: עברת כברת דרך לא פשוטה, ולכן אמרת חודש.

אמנון כהן: ראית שיש עבודה מרובה.

אמנון כהן: אני מודה לאדוני, אבל אנחנו רוצים לצאת עם פתרון, ולדעת מתי תהיה לאזרחי מדינת ישראל מרכזיה אחת.

אבי בלשניקוב: ברצוני לומר שלולי הוועדה, משרד התקשורת לא היה מקדם את הנושא.

אבי בלשניקוב: לפעמים אלה דרכי עולם.

אבי בלשניקוב: הסוגיה הזאת בהחלט הגיעה לשלב הגמר.

אבי בלשניקוב: סיימנו עם כל השימועים.

אבי בלשניקוב: קבלנו את ההחלטה לפי המודל שהציג גרון.

אבי בלשניקוב: רציתי מאוד לבוא היום ולהראות את החתימה הסופית, אך ביום חמישי התעוררה בעיה.

אבי בלשניקוב: בעולם של רגולציה, שהוא מאוד משפטי – ובתחומים שלנו מאוד הנדסי – הועלתה סוגיה, והחלטתי להיות בית שמאי.

אבי בלשניקוב: המשמעות של העיכוב היא 24 עד 48 שעות, על מנת שנקבל חוות דעת הנדסית למקטע מסוים.

אבי בלשניקוב: לאחר שסיימנו והחלטנו מה תהיה הדרך ומה תהיה השיטה, נצא לשימוע קצר של 7 עד 10 ימים על מנת ליידע את החברות בענין הזה.

אבי בלשניקוב: יעירו כל בעלי הענין את הערותיהם, ואנחנו נתקן את הרישיונות בהתאם.

אבי בלשניקוב: אחת הבעיות נוגעת לכשל שוק.

אבי בלשניקוב: חברות הסלולר קבלו על הסוגיה הזאת את כל המסרים האפשריים: יש לכם שירות של מודיעין 144, והוא מחתרתי.

אבי בלשניקוב: הוכחנו את זה גם בסקר שבצעה עבורנו לשכת הלמ"ס, ולא על ידי בעל ענין כזה או אחר.

אבי בלשניקוב: הסקר עלה לנו הרבה מאוד כסף, והוא הצביע באופן מדויק על הביזיון ביחס לשירות הזה.

אבי בלשניקוב: זה מחייב אותנו כרגולטורים להכריז שיש כאן כשל שוק.

אבי בלשניקוב: אתן, חברות הסלולר, לא פרסמתן את העובדה שיש לכן את השירות הזה.

אבי בלשניקוב: זה בגללכן.

אבי בלשניקוב: זו באמת דוגמה קלאסית, כשבאים הרגולטור והריבון ואומרים לכם: יש כאן משהו שלא תקין, ולא עשיתם כלום.

אבי בלשניקוב: השאלה שאנחנו לא מתחבטים לגביה היא עלות השירות.

אבי בלשניקוב: אם מישהו חושב שזה לא יעלה לחברות הטלפוניה והסלולר, הוא טועה.

אבי בלשניקוב: השאלה בכמה.

אבי בלשניקוב: גם על כך נצטרך להחליט ב-24 השעות הקרובות.

אבי בלשניקוב: זו בהחלט בשורה שיצאה מוועדת הכלכלה.

אמנון כהן: רשמנו לפנינו דיון נוסף.

דוד טל: אולי המנכ"ל יפנה לנציגי חברות הסלולר, ושלום על ישראל?

אמנון כהן: חייבים שימוע.

אמנון כהן: לאחר שהוא בחן את כל החלופות, הוא חייב לשלוח את העמדה האחרונה.

חיים גרון: ארבע חברות הסלולר כאן.

אמנון כהן: פלאפון כאן.

אבי בלשניקוב: הם כרגע יחייכו, ואם נדלג על השימוע ניפול בבג"ץ על הטכניקה.

אבי בלשניקוב: עד אז, חברות הסלולר חייבות לפרסם ובחשבוניות ששולחים הביתה שהמרכזיה שלהן לרשות הלקוחות.

לאה ורון: זו בקשה של הוועדה לחברות הסלולר.

קריאה: החברות עושות זאת יותר משנה.

קריאה: הסיבה היא החוזק של המותג 144, זה הכל.

קריאה: אבל החברות עושות זאת נאמנה.

אמנון כהן: אנחנו נבדוק את זה.

דוד טל: גברתם על המותג 144 בנושאים אחרים, שהיו חשובים לכם מאוד.

קריאה: גברנו על בזק בשורה של נושאים, אבל מודיעין 144 הוא מותג שנטוע בזכרונו של הציבור הרבה שנים.

דוד טל: השאלה היא כמה הם מוכנים להשקיע.

אמנון כהן: נעבור לדיון בנושא השני.

אמנון כהן: 2.

אמנון כהן: חיוב אוטומטי בזמן אוויר עבור שיחה המועברת לתא קולי

אמנון כהן: הנושא השני הוא חיוב אוטומטי בזמן אוויר עבור שיחה המועברת לתא קולי.

אמנון כהן: כאשר מחפשים אחד את השני ולא משיגים, השיחה מועברת אוטומטית לתא הקולי, במקרה שהאזרח לא ביטל את התא הקולי שלו.

אמנון כהן: האזרח לא מודע לכך שהוא מחויב בתשלום.

אמנון כהן: לפעמים תוך חצי שעה הוא יכול לחפש מספר פעמים את אותו אדם, ולהכנס 4 פעמים לתא הקולי שלו.

אמנון כהן: לאחר בדיקה, מסתבר שמדובר בכ-100 מיליוני ש"ח בשנה שחברות הסלולר מכניסות לכיסן בלא ידיעת האזרחים.

אמנון כהן: מי שרוצה להשתמש בתא הקולי, ומי שרוצה להשאיר הודעה, צריך לדעת מראש שזה עולה לו.

אמנון כהן: לכן ביקשנו ליידע את המתקשר לפני שהוא ייכנס לתא הקולי.

אמנון כהן: יש להתריע וצריכה להיות שקיפות.

אמנון כהן: באחד הדיונים השתתף מנכ"ל משרד התקשורת, וגם כאן היו שימועים.

אמנון כהן: לאזרח לא עשו את השימוע.

אמנון כהן: אני גם כאן אומר יישר כוח למנכ"ל משרד התקשורת.

אמנון כהן: אני מקווה מאוד שהנושא בא על פתרונו.

אמנון כהן: אנחנו רוצים לשמעו איפה זה עומד היום.

אבי בלשניקוב: רציתי לבוא היום עם הכוסות ועם השמפניה, והודעתי לך על כך מבעוד מועד.

אבי בלשניקוב: ישנה סוגיה נוספת שהתגלתה, והיא דורשת את התייחסותנו.

אבי בלשניקוב: הפעלתי את כל משרד התקשורת בשבוע שעבר על מנת לסגור את הסוגיה הזאת.

אבי בלשניקוב: נתגלתה לנו בעיה, שבגינה נדרשה ברגע האחרון חוות דעת הנדסית.

אבי בלשניקוב: בדיון הבא, שכבר הכרזת עליו, נבוא ונבשר את הבשורות.

דוד טל: אדוני המנכ"ל, עם כל הכבוד, כמה זמן אפשר לתת לכם אורכה ועוד אורכה?

דוד טל: זה כבר צחוק מהעבודה.

אבי בלשניקוב: זה לא צחוק מהעבודה.

אבי בלשניקוב: לא יהיה אדם מאושר יותר ממני ביום שבו אוכל לבוא ולתת את התשובות.

דוד טל: זה מתנהל בעצלתיים.

אבי בלשניקוב: זוהי סוגיה שאנחנו נמצאים בה בשיג ושיח עם גורמים נוספים, וכרוכה בעלות של עשרות מיליוני ש"ח.

אבי בלשניקוב: זוהי סוגיה כבדה, ומשרד התקשורת מגבש את ההחלטה.

אבי בלשניקוב: הודענו לחברות מהי ההחלטה שעומדת להתקבל.

אבי בלשניקוב: הן העלו מספר תהיות בתחום המשפטי ובתחום ההנדסי.

אבי בלשניקוב: אשר על כן, על מנת שהמהלך יצליח, אני מבקש שזה יהיה בדיון הבא, בעוד שבועיים.

אמנון כהן: אנחנו מסכימים לכך בלב כבד, שכן כבר היו דחיות בנושא הזה.

אמנון כהן: אם הנושא הטכני עליו דיברת הסתיים, נא עדכן את הוועדה בכתב, כי אני לא רוצה לקיים דיון בלא שנמצא פתרון.

אבי בלשניקוב: אני אודיע מיד לוועדה.

לאה ורון: גם לגבי הנושא הקודם של 144.

אמנון כהן: נעבור לנושא השלישי שעל סדר היום.

אמנון כהן: 3.

אמנון כהן: העלאת תעריפים ומסלולי החיוב של חברות הטלפון והסלולרי

אמנון כהן: הנושא השלישי הוא העלאת תעריפים ומסלולי החיוב של חברות הטלפון והסלולרי.

אמנון כהן: אני פונה לנציג הרשות להגבלים עסקיים - - - להרחיב את הצעת החוק שלכם, להחליט על קבוצת ריכוז ותיאום מחירים משתמע.

אמנון כהן: אתם אמרתם שיש ועדת גושן, שמגישה המלצות בהרחבה.

אמנון כהן: אבקש לקבל עדכון לגבי ועדת גושן, כדי שאוכל לקדם את החקיקה שלי בהתאם.

אמנון כהן: יש לנו את העבודה שנעשתה על ידי מרכז המחקר והמידע ביחס לנושא.

יובל אליעז: אני לא מעורה בוועדה הזאת, היא חיצונית לרשות.

יובל אליעז: היא דנה בכל חוק ההגבלים העסקיים.

יובל אליעז: סעיף 26ד מדבר על קבוצת ריכוז – מספר חברות שמספקות יותר מ-50%, ומקיימות ביניהן תחרות מועטה.

יובל אליעז: הרשות מחפשת מודלים שונים כדי ליצוק תוכן לסעיף הזה, שלא נעשה בו שימוש מעולם.

יובל אליעז: הוא כתוב בצורה שמקשה מאוד להבין למה הוא מתכוון, ואיך אפשר לנצל אותו.

יובל אליעז: אנחנו מחפשים, בלא שום קשר, מודלים שונים באמצעותם נוכל לצקת תוכן לסעיף הזה.

יובל אליעז: לאחר שהעבודה הזאת תסתיים, אני מקווה שבידי הרשות יהיה כלי עבודה לטיפול.

יובל אליעז: צריך לבוא ולומר על השולחן: לא כל שוק שיש בו מעט מתחרים הוא שוק שמתאים להפעלת הסעיף הזה.

יובל אליעז: ייתכן מאוד שעליות מחירים תכופות הן תוצאה של רציונליות כלכלית של החברות, ולא תוצאה של כוח שוק מצרפי, שאותו הסעיף בא לבחון.

אמנון כהן: תן לנו לוח זמנים.

יובל אליעז: אנחנו נכנסים לעובי הקורה.

יובל אליעז: אני לא יכול לתת לוועדה לוח זמנים.

יובל אליעז: לא בהכרח יהיה נכון לטפל בחברות הסלולר בכלים האלה.

יובל אליעז: זהו כלי עבודה שעד עתה לא נעשה בו שימוש.

אמנון כהן: אתם אמונים לבדוק את הדברים האלה.

אמנון כהן: זה התפקיד שלכם.

יובל אליעז: אני אומר בצורה מפורשת שאנחנו בוחנים את הנושא.

אמנון כהן: מתי אני אדע?

אמנון כהן: אני רוצה שתביא לי חומר תוך שבועיים.

יובל אליעז: אני לא יכול להתחייב.

אמנון כהן: אנחנו רוצים חומר.

אמנון כהן: תביא לי דוח כתוב תוך שבועיים.

אמנון כהן: תודה רבה.

יובל אליעז: לא ברור לי מה הוועדה רוצה.

אמנון כהן: אם אתה לא יודע לייצג את המשרד שלך - - -

יובל אליעז: אני יכול להביא לוועדה עדויות, תאריכים ומספרים - - -

אמנון כהן: אתה לא מנסה לעזור.

יובל אליעז: אני יכול להביא לאדוני תאריכים.

יובל אליעז: עם זאת, אין לי שום עילה בחוק כרגע שבה אני יכול לעשות שימוש.

יובל אליעז: על מנת שזה יקרה, אני צריך את הכלי שהמחוקק נתן בידינו, ומעולם לא נעשה בו שימוש, של קבוצת ריכוז.

יובל אליעז: זה לא דבר שנעשה מהיום למחר.

יובל אליעז: לא דבר שנוכל לעשות תוך שבועיים.

אמנון כהן: כולם אמרו: חכה, לעבודתה של ועדת גושן.

אמנון כהן: אם תגיד לי: אמנון, בכלים שיש לי היום אין לי את האפשרות, לכן לצורך זה אני צריך ממך את הסיוע - אני מקבל.

אמנון כהן: תלמד את החקיקה ותגיד לי איך תיקון כזה או אחר פותר לך את הבעיה.

אמנון כהן: צריך לטפל בכך בהקדם, כי הציבור סובל.

אמנון כהן: אי אפשר כך.

יובל אליעז: אדוני בוודאי לא רוצה שנעשה שימוש לא נכון.

אמנון כהן: תגיד לי איפה יש לך בעיה.

אמנון כהן: בתקופה האחרונה נרשמה עליה של 22%.

אמנון כהן: רוב השיחות מסתיימות בדקה הראשונה, והצרכן לא מודע לנתונים הללו.

אמנון כהן: הוא לא נכנס לנבכי הדברים.

אמנון כהן: החברות רוצות למקסם את הרווחים שלהן, ובצדק, אבל הציבור נפגע, ואנחנו כרגולטורים צריכים להאיר את עיני הציבור.

אמנון כהן: עושקים את הציבור.

אמנון כהן: הוא משתמש ב-10 שניות, בדקה הראשונה.

אבי בלשניקוב: אבקש מסגני, ד"ר כהן, סמנכ"ל כלכלה, להשיב.

אסף כהן: בנוגע להעלאות התעריפים, בלי להכנס כרגע לתיאום, הפתרון הוא בתחרות.

אסף כהן: ככל שהתחרות בין חברות הסלולר תהיה טובה יותר, כך הבעיה הזאת של העלאת תעריפים תהיה קטנה יותר.

אסף כהן: ככל שהתחרות גבוהה יותר, גם כאשר יש שינוי שבא מבחוץ, אם הוא לא גדול מאוד, כמו במקרה הזה, השוק מסתדר כך שלאו דווקא המחירים קופצים.

אסף כהן: לכן הפתרון הוא בתחרות.

אמנון כהן: מהו המועד שנקבע?

חיים גרון: 1 בספטמבר, למרות כל הפרסומים בעיתונים.

חיים גרון: אין שום הארכה.

אסף כהן: גם אם השיחה היתה מספר שניות.

אסף כהן: זו תופעה חדשה יחסית, תופעה מדאיגה.

אסף כהן: כחלק מאותו ענין של הקישוריות, יזמנו את שינוי שיטת החיוב לשניה אחת, ואמרנו שהיישום הוא שלוש שנים.

אסף כהן: אף אחד לא חשב שהדרך במקום לעבור מ-12 לשניה – מ-12 לדקה.

אסף כהן: הנושא הזה לא פשוט מבחינה צרכנית.

אסף כהן: זה נפוץ במיוחד בשלוש החברות הגדולות.

קריאה: תבהיר בבקשה.

אסף כהן: אנחנו מודעים לבעיה שהצגת, ונתמודד אתה.

אסף כהן: אני לא רוצה לוחות זמנים.

אסף כהן: נתמודד עם הבעיה הזאת.

אמנון כהן: מתי?

אסף כהן: מיד כשנסיים את שתי הסוגיות האחרות.

נציג משרד האוצר: במשפט קצר: השאלה היא אם יש תחרות על המחיר.

נציג משרד האוצר: יש תחרות על השירות ועל מוצרים נוספים.

אמנון כהן: אין.

נציג משרד האוצר: גם אנחנו בודקים את המגמה שהועלתה.

נציג משרד האוצר: אחד האמצעים הוא חוק ההגבלים העיסקיים, אבל הוא לא היחיד.

אמנון כהן: אין להם כלים.

אמנון כהן: אולי צריך לסגור את המחלקה הזאת.

נציג משרד האוצר: יש צורך למצוא פתרון לנושא החשוב הזה של מחירים בתחום הסלולר.

נציג משרד האוצר: ביחד נצליח למצוא פתרון.

אמנון כהן: מה לוח הזמנים?

אבי בלשניקוב: אין ספק שישנה תופעה של העלאות מחירים של חברות הסלולר.

אבי בלשניקוב: אחד הדברים שאני אומר לעובדי משרד התקשורת, שרק עליהם אני אחראי, הוא שאני נגד ההתלהמות נגד חברות הסלולר.

אבי בלשניקוב: שנית, ראוי לזכור שחברות הסלולר הן אחד הגופים הגדולים, שמעסיקים עשרות אלפי משפחות.

אמנון כהן: לכן מותר לעשוק את הציבור?

אבי בלשניקוב: חלילה.

אבי בלשניקוב: החברות האלה צריכות להרוויח, ובצדק.

אבי בלשניקוב: כל השנה אנחנו דואגים לצרכנים – אם אני לוקח את ניידות המספרים ושורה ארוכה של תיקונים, שגרמו להן להכניס את היד עמוק בכיס, לאו דווקא דברים הגיעו לכאן.

אבי בלשניקוב: חברות הסלולר, כמו כל החברות - ורובן נסחרות בבורסות – צריך שיהיו חזקות, שישלמו הרבה מסים ושירוויחו.

אבי בלשניקוב: הכספים הולכים בסופו של דבר לקופת משלם המסים הישראלי.

אבי בלשניקוב: ביחס לסוגית העלאת המחירים: התקיים דיון בראשותך בפעם הקודמת בנוגע להפחתת דמי הקישוריות.

אבי בלשניקוב: הגיע דרור שטרום, והודיע לפני שנה שהוא עומד לבדוק את כל הסוגיה הזאת.

אמנון כהן: החליפו אותו.

אבי בלשניקוב: אנחנו בוחנים מספר אופציות, שכרגע אני לא יכול לפרטן.

אבי בלשניקוב: בשבועות הקרובים נוכל לבוא עם איזושהי בשורה.

אבי בלשניקוב: הסוגיה היא סוגיה סבוכה.

אבי בלשניקוב: מצד אחד אנחנו לא רוצים להיראות מתלהמים, ומצד שני אנחנו רוצים לבוא עם חבילת הצעות שיהיה לה ביסוס משפטי, כך שלא ניזרק מצד אחד ומצד שני הזנב ייכנס בין הרגליים.

אמנון כהן: מה לוח הזמנים?

אבי בלשניקוב: נתייחס לכך בדיון שיתקיים אצלך בעוד שבועיים על יתר הנושאים.

אבי בלשניקוב: אני מציע לחברות הסלולר להאזין היטב ליושב ראש ועדת הכלכלה.

אמנון כהן: מה זה עוזר לציבור?

אמנון כהן: הם מאזינים לי.

אמנון כהן: אדוני המנכ"ל, אנחנו רוצים שתעביר לנו הצעות קונקרטיות בנוגע לאופן הטיפול שלכם בסוגית המחירים.

אמנון כהן: לציבור אין להיכן לגשת, והם פונים אלינו כוועדה.

אמנון כהן: הם בוודאי פונים אליכם.

אמנון כהן: לא ייתכן שנפקיר את אזרחי מדינת ישראל בלי כתובת.

אמנון כהן: אם יש כשל במשרד או עומס בעבודה, תגייס גוף אחד שיעשה את העבודה.

אמנון כהן: אני לא מוכן להמתין, כפי שהציע סמנכ"ל המשרד.

אמנון כהן: אני חושב שצריך לעשות את זה במקביל.

אמנון כהן: אבקש ממך לתת תשובה בכתב תוך 3-4 ימים בנוגע להעלאות מחירים – מה אתם מתכוונים לעשות – כך שלא יהיה דיון כמו זה שמתנהל עכשיו.

אמנון כהן: חברות הסלולר צריכות להרוויח, אבל לא לעשוק את הציבור.

אמנון כהן: שירוויחו כמה שהם רוצים.

אמנון כהן: עיננו איננה צרה, אבל לא בעושק.

אמנון כהן: נעבור כעת לדיון בנושא הרביעי.

אמנון כהן: 4.

אמנון כהן: תכנים פורנוגרפיים בטלפונים ניידים

אמנון כהן: אנו דנים כעת בתכנים פורנוגרפיים בטלפונים ניידים.

אבי בלשניקוב: הנושא הזה נסגר והופץ ביום חמישי האחרון.

אמנון כהן: הנושא עלה מספר פעמים, והוא קיים בעיקר בדור השלישי של חברות הסלולר.

אמנון כהן: הרבה מאוד ילדים נחשפים לשירות שאנחנו כהורים לא היינו רוצים שהם ייחשפו לו.

אמנון כהן: הורים לא ידעו, והמועצה לשלום הילד התריעה על כך שזה פוגע בנפש של הילדים.

אמנון כהן: מדובר בגיל 18.

אמנון כהן: אנחנו צריכים להגן על הילדים.

אמנון כהן: התבשרתי על ידי המנכ"ל שנעשתה עבודה מקצועית רבת חודשים, כולל דיונים עם אנשי מקצוע ועם ארגונים חברתיים כמו המועצה לשלום הילד, והגיעו להסכמות ולהבנות.

אמנון כהן: אני מודה לחברות הסלולר על כך שלמרות שמדובר בהפסד כספי לא פשוט, הן ראו את טובת הענין ואת טובת הילדים של אזרחי מדינת ישראל, ונענו לבקשתנו ולבקשת המשרד.

אמנון כהן: אני מודה לחברות הסלולר על כך שהן מצאו את שביל הזהב, כך שזה ייהנה וזה לא יהיה חסר.

אמנון כהן: התבשרתי על ידי המנכ"ל שבסוף השבוע האחרון יצאו--

חיים גרון: - - - תיקון הרשיונות.

אמנון כהן: לא ראיתי אותן, אבקש שיפקססו לי את זה.

חיים גרון: יש לי את זה כאן, אפשר לצלם עותק.

אמנון כהן: תציגו לוועדה במה מדובר בקצרה – ביחס למה הגעתם להבנות וביחס למה לא הגעתם להבנות.

אבי בלשניקוב: זוהי פעולה נוספת של משרד התקשורת, שהיוזמה לכך באה מכאן.

אבי בלשניקוב: אני חושב שזו אחת היוזמות הברוכות.

אבי בלשניקוב: זה כבר תיקון שלישי שישנו, וסגרנו והשלמנו את זה ביום חמישי האחרון.

אבי בלשניקוב: לולי הפעילות הברוכה והאינטנסיבית של הוועדה והיושב ראש שבראשה מול המשרד, זה יכול היה להדחק לשוליים, כי משרד התקשורת הוא משרד דינאמי מאוד.

אבי בלשניקוב: עם זאת, הגענו למסקנה שזהו נושא חשוב מאוד, ולכן הסוגיה נפתרה.

אבי בלשניקוב: זה המקום להודות כיושב ראש וכיוזם הרעיון.

אבי בלשניקוב: אני מודה מאוד.

חיים גרון: באמצעות חיוג, נחסמו על ידי 1919 שירותים אירוטים קוליים.

חיים גרון: פתיחת קידומת רק על ידי בגיר מגיל 18 ואילך, השמעה או הצגה של מסרים וצ'אטים שנועדו למטרת מין.

לאה ורון: מדובר רק בשירותים אירוטים קוליים.

חיים גרון: לגבי שירותים חזותיים יותר, כגון קליפים של וידאו – לא היתה הסדרה.

חיים גרון: אבל הטכנולוגיה מתפתח ורצה, והגיעה העת להסדיר גם את הנושא הזה.

חיים גרון: על כן, ביום חמישי האחרון, תוקנו הרישיונות.

חיים גרון: התיקון ייכנס לתוקפו , והמצב אחרי התיקון: באמצעות חיוג: זה נשאר אותו הדבר.

חיים גרון: שלא באמצעות חיוג: גישה למאגרים של תכנים, כולל פורטל סלולרי כולל מנוע חיפוש, שהוא במסגרת הפורטל הסלולרי שמציע בעל הרישיון, אתר מקשר או אפשר להגיע לתכנים, ההסדרה חלה עליהם.

חיים גרון: אגב, זה מושג שהם המציאו – סגור בפני קטינים, ואין לינקים שיכולים לצאת ממנו החוצה לתכנים אחרים, חופשיים.

חיים גרון: הצפי להמשך הוא: קביעת כללים ברורים לזיהוי אמין.

חיים גרון: הנורמה אומרת שבעל הרישיון יסיר את החסימה בנוהל של זיהוי אמין.

חיים גרון: אנחנו חושבים שבנושא הזה חשוב שיהיו כללים ברורים.

חיים גרון: יצאנו לשימוע קצר עד סוף השבוע הזה, כאשר כוונתנו - - - היא שתהיה ברירת מחדל: התייצבות של הבגיר בתחנת שירות של בעל הרישיון עם תעודה רשמית מזהה - תעודת זהות, דרכון או רישיון נהיגה.

אמנון כהן: כדי לוודא שהוא בגיר ולא ילד.

חיים גרון: כל נוהל אחר יהיה אך ורק באישור מנכ"ל משרד התקשורת.

חיים גרון: הטכנולוגיות מתפתחות, ואנחנו לא רוצים להגביל את זה.

חיים גרון: אם החברות יניחו את דעתו של המשרד ביחס לאמצעי נוסף, שמונע גם תקלות, טעויות והטעיות מכוונות, הדבר בהחלט ייבחן.

אמנון כהן: מתי זה נכנס לתוקף?

אבי בלשניקוב: בסוף החודש הזה, ב-30 למרץ.

יפעת בויאר: מה בענין הזיהוי?

חיים גרון: עד 9 למרץ - עד סוף השבוע הבא - הם צריכים להשיב לנו על ענין הזיהוי.

אמנון כהן: אנחנו מודים לכל חברות הסלולר, שהדבר הזה נעשה אתן בתיאום.

אמנון כהן: אדוני המנכ"ל, הצוות המקצועי, אנחנו מודים לכם על עבודתכם.

אמנון כהן: ביחס לשאר הדברים, אני לא מרפה ממך, ומצפה לתשובות.

אמנון כהן: תודה לכולכם, הישיבה נעולה.